ฝ่ายโยธา สำนักงานเขตสาทร ได้ตรวจสอบบริเวณที่มีการร้องเรียนดังกล่าวแล้ว กรณีได้รับความเดือดร้อนจากโครงการบางกอก สาทร โฮเทล (Bangkok Sathorn Hotel) ที่ตั้งโครงการ ถนนสาทรใต้ แขวงทุ่งมหาเมฆ เขตสาทร กรุงเทพมหานคร ซึ่งทำให้ผู้ร้องเรียนได้รับความเดือดร้อนจากการก่อสร้างเสียงดังรบกวนเกินเวลาที่กำหนด พบว่าโครงการฯได้ดำเนินการก่อสร้างไปแล้วถึงงานโครงสร้างชั้นที่ 6 โดยมีบริษัท สยาม มัลติ คอน จำกัด เป็นผู้ดำเนินการ โดยผู้ควบคุมงานโครงการฯได้ชี้แจงเหตุดังกล่าวที่เกิดขึ้นตามที่ผู้ร้องเรียนแจ้ง เมื่อวันที่ 9 ตุลาคม 2566 เวลาประมาณ 21.00 น. พบว่ามีผู้รับเหมาชุดงานโครงสร้างดำเนินการฝ่าฝืนกฎระเบียบการทำงานที่แจ้งไว้ก่อนเริ่มปฏิบัติงาน โดยทางบริษัทผู้รับเหมาหลักได้สั่งการให้บริษัทผู้รับเหมาชุดงานระบบดังกล่าวให้หยุดปฏิบัติงานทันที และได้มีการว่ากล่าวตักเตือนมิให้เกิดขึ้นซ้ำอีก   อย่างไรก็ตาม ฝ่ายโยธา สำนักงานเขตสาทร จึงได้มีหนังสือที่ กท 6803/6101 ลงวันที่ 10 ตุลาคม 2566 ขอให้โครงการดำเนินการให้เป็นไปตามมาตรการป้องกันและแก้ไขผลกระทบสิ่งแวดล้อมอย่างเคร่งครัด แจ้งเจ้าของโครงการฯ และกำชับผู้ควบคุมงานมิให้ดำเนินการใด ๆ ก่อนเวลา 08.00 น. และห้ามดำเนินการก่อสร้างเกินเวลา 18.00 น. โดยกรณีการก่อสร้างเกินเวลาสำหรับงานที่ต้องทำต่อเนื่องให้กระทำได้ไม่เกินเวลา 20.00 น. และไม่เกิน 3 ครั้งต่อสัปดาห์ โดยจะต้องแจ้งให้ผู้พักอาศัยข้างเคียงทราบล่วงหน้าไม่น้อยกว่า 7 วัน และปฏิบัติตามรายงานผลกระทบสิ่งแวดล้อมอย่างเคร่งครัด แล้ว
เสียง
รูปเก่าไหมครับ